**Обосновка на ценообразуващи елементи - отчет за 2018 г. и план за ценови период 01.07.2019 – 30.06.2020 г.**

**Условно постоянните разходи**

Общият размер на предложените за утвърждаване условно-постоянни разходи за ценови период 01.07.2019-30.06.2020 г. е 945 хил. лв. или със 71 хил.лв повече спрямо отчетените през 2018 г. Информацията относно факторите, водещи до увеличението им е следната:

**Разходи за амортизации**

Амортизационните отчисления на дълготрайните активи се изчисляват в съответствие с принципите на счетоводната политика на дружеството, съобразени с българското законодателство. Разходите за амортизации за новия ценови период са планирани на нивото на отчета за 2018 г. и въвеждането в експлоатация на нови ДМА, свързани с регулираната дейност - 190 хил. лв. Разпределението им между електрическата и топлинната енергия е направено спрямо активите, от които произхождат, а имено 75 хил. лв. от амортизациите са отнесени за топлинната енергия, а останалите 115 хил.лв за електрическата енергия.

**Разходи за ремонт**

Прогнозните разходи за ремонт за ценови период 2018-2019 г. не бяха признати и бяха намалени с 232 хил.лева. Отчетените разходи за ремонт в размер на 162 хил.лв са извършени за :

* Ремонт на охладителната система на когенератора.
* Ремонт на запалителната система на когенератора
* Настройка и синхронизация на компютърната система на когенератора.

До края на ценовия период, предвиждаме:

* ремонт на големия кръг на охладителната система
* ремонт на маслената система на двигателя.

За новия ценови период 01.07.2019-30.06.2020 г. са предвидени разходи за ремонт в размер на 190 хил. лв. и не са увеличени спрямо ценовия период 2018-2019 г

Предвиждат се разходи за ремонт вследствие на неизвършени ремонтни дейности, свързани с техническите изисквания на завода производител за двигателя на когенерационната система Cummins през изминалия отчетен период. Разходите произтичат от следните ремонтни дейности:

* Смяна на 18 броя цилиндрови глави на двигателя на машината, неподменени в предходния ценови период.
* Смяна на 2 броя гарнитури на центробежен филтър
* Смяна на 3 броя О-пръстени и гъвкави маркучи на двигателя
* Смяна на лагери на дроселова клапа
* Ремонт на турбо компресора на двигателя на когенерационната система и техническо обслужване на възли и детайли.

Направените инвестиции са за изграждане на отоплителни линии с топла вода към два производствени цеха, изграждане на перално помещение и изграждане на сушилно помещение.

Предвидените разходи за инвестиции са за изграждане на газопровод / собствено газово захранване/ предвиден за завършване до 30.11.2019 година.

**Разходи, пряко свързани с регулираните дейности по ЗЕ**

Общият размер на планираните разходи, пряко свързани с регулираната дейност, е 401 хил. лв. Завишението спрямо отчета е с 30 хил.лв и се дължи на общо минимално завишение на някои позиции, свързани с по-високия обем работа, спрямо отчитания.

**Променливи разходи**

Променливите разходи на дружеството за периода 2019 - 2020 г. са планирани изцяло в зависимост от производствената програма и режимите на работа на Когенерационната система.

**Регулаторна база на активите (РБА)**

РБА за периода 01.07.2019 – 30.06.2020 г. е в размер на 3090 хил. лв към 31.12.2018 г. Признатата стойност на активите е отчетната стойност на активите на дружеството към края на 2017 г., които се използват и са свързани пряко с регулираните дейности. Необходимият оборотен капитал е изчислен съгласно указанията и е в размер на 420 хил.лв. Разпределението на оборотния капитал между електрическата и топлинната енергия е извършено пропорционално на размера на дълготрайните активи за съответната дейност.

**Норма на възвръщаемост**

Нормата на възвръщаемост на капитала за ценови период 2019 - 2020 г. е в размер на 7.78%, изчислена съгласно Указания-НВ като средно претеглена между собствения и привлечения капитал по отчетни данни към 31.12.2018 г. Съгласно изискванията, в капиталовата структура не е отчетен текущият финансов резултат.

Гл.счетоводител: Изп.директор: